《破山八咏·龙门涧》
宋代·刘拯

白龙门巍峰，长涧落千尺。
灵泉应奇踪，高连暮云碧。
寒影凌苍崖，清流动危石。
八月苗正枯，犹能变甘泽。

作者简介：（?—约1107）宣州南陵人，字彦修。第进士。哲宗绍圣初为御史，劾范祖禹、黄庭坚等修神宗实录窜易增减，诬毁先帝。又论苏轼狂悖，请正其罪。进右正言，累迁给事中，黜知濠州，改广州。以吏部侍郎召还，迁户部尚书。因反对蔡京编次元祐党籍，罢知蕲州、润州。复为吏部尚书，昏愦不能举其职，左转工部，知同州，削职。